Untuk siaran segera

**TINKATM PLATFORM PENDIDIKAN DIGITAL SESUAI DIGUNAKAN SEMASA PENGAJARAN DAN PEMBELAJARAN DI RUMAH (PDPR)**

*Mengatasi masalah pelajar pasif dan cipta pengalaman pembelajaran kemahiran berfikir dan digital yang lebih tinggi*

**SHAH ALAM, 29 Januari 2021** - Sejak permulaan Perintah Kawalan Pergerakan (PKP) yang dikuatkuasakan tahun lepas, pelbagai usaha telah dilaksanakan oleh Kerajaan bagi memastikan pelajar sekolah tidak tercicir dalam mendapatkan akses kepada pendidikan secara atas talian meskipun mereka tidak hadir ke sekolah.

Memahami keperluan negara dalam memupuk dan membuka peluang tenaga kerja baharu kepada negara, Versatile Straits Sdn Bhd, sebuah syarikat teknologi pendidikan tempatan dengan kerjasama Pacton Technologies telah membina perisian **TINKATM**,sebuah platform pendidikan digital yang dapat membantu mengatasi masalah pelajar pasif ketika mengikuti pengajaran dan pembelajaran di rumah (PdPR) sepanjang tempoh PKP berlangsung.

Menurut Pengasas Versatile Straits Sdn Bhd, Dato Nik Mod Amin, visi **TINKATM**adalah untuk menyediakan platform pendidikan digital yang lancar, tidak mengambil masa yang lama untuk dimuatnaik dan boleh mengesan bilangan pelajar di dalam skala yang besar mengikut masa sebenar.

Tambah beliau, perisian “pentadbir persidangan kelas” boleh digunakan oleh tenaga pengajar seperti *“Interactive Digital Blackboard”* sebagai bantuan alat mengajar. Ia turut merangkumi folder yang memudahkan tenaga pengajar dan pelajar untuk menyimpan dokumen, video dan kuiz serta menyediakan pengajaran secara langsung dan kandungan pra-rakaman berdasarkan permintaan oleh “*Tink-educators”*.

**TINKATM** diposisikan sebagai program Tambahan Penggayaan dan Peningkatan yang mana kandungan metanya ditanda dengan data kurikulum seperti Kawasan Pembelajaran dan Hasil Pembelajaran bagi membolehkan pelajar menjalani pembelajaran secara kendiri, di samping membantu pembelajaran di dalam bilik darjah dan penstriman secara langsung.

“Pengguna **TINKATM**akan disokong dengan kandungan animasi “pra dan pasca-syarahan” yang dibangunkan secara dalaman oleh **TINKATM** Studio dan rakan strategiknya. Video ini mengandungi “video penilaian-mikro secara dalaman” daripada Soalan Bank **TINKATM**yang digunakan untuk menilai dan menghasilkan profil pelajar. Data-data ini dihasilkan untuk tenaga pengajar, pelajar dan ibu bapa menggunakan borang yang boleh didapati di papan pemuka (**TINKATM**Analytics)”, ujar beliau.

“Pelajar pada masa kini telah didedahkan dengan kepelbagaian kandungan pembelajaran yang membuatkan mereka kadang kala berminat untuk mengikuti pembelajaran seperti biasa. Melalui **Kecerdasan Buatan TINKATM**, pengguna dapat mengurus kandungan pembelajaran berdasarkan kepada pendekatan yang dipilih”, ujar beliau lagi.

Aplikasi **TINKATM** boleh dimuatnaik melalui iOS Applestore dan Googole Playstore bermula 1 Mac 2021.

##

**Untuk maklumat lanjut berhubung TINKATM, rakan-rakan media boleh menghubungi Faisal Shadli atau Aqliah, di talian +603 5040 5884 atau +60 16-263 7207 atau emelkan ke info@tinka.com**

**Mengenai TINKATM**

**Projek TINKATM** bermula hasil inisiatif di antara syarikat ini dengan Pusat Dasar Penyelidikan Ekonomi (CEPR) Malaysia, sebuah badan pemikir di bawah naungan Kumpulan Syarikat FASK, yang mana misinya adalah untuk mempromosi platform pengajaran dan pembelajaran bersepadu dengan menggunakan peralatan teknologi dan digital.

Pada 2021, Versatile Straits Sdn Bhd telah memperoleh sebuah pusat tusyen tradisional di Bukit Jelutong, Shah Alam dan telah diubahsuai menjadi **TINKATM Educentre**. Pusat tersebut menawarkan persekitaran premium dan studio rakaman yang menghasilkan **“TINKATM Lightboard Series”** yang pertama. TINKATM Educentre kini memiliki 25 tenaga pengajar (*Tink-educators*) yang merangkumi pelajar **Darjah 1 hingga Tingkatan 5 termasuklah IGCSE.**

Dalam masa lima tahun, **TINKA™** bermatlamat untuk menjadi seperti Netflix dalam bidang Pendidikan dan menjadi penghubung kepada jurang digital di antara pelajar bandar dan luar bandar.